ดบ.ฝากหยุดขยับออมทรัพย์นิ่ง3%
&#8220;ซีไอเอ็มบี ไทย&#8221; ชี้ดอกเบี้ยเงินฝากปีนี้ชนเพดานแล้ว เล็งหาลูกค้ารายใหญ่ออกหุ้นกู้ ตราสารอนุพันธ์แฝงทดแทน
11 ส.ค. 2555

“ซีไอเอ็มบี ไทย” ชี้ดอกเบี้ยเงินฝากปีนี้ชนเพดานแล้ว เล็งหาลูกค้ารายใหญ่ออกหุ้นกู้ ตราสารอนุพันธ์แฝงทดแทน
น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ ด้านผลิต ภัณฑ์เพื่อรายย่อย ธนาคารซีไอเอ็มบี ไทย กล่าวว่า การแข่งขันระดมเงินฝากที่รุนแรงในปีนี้ ทำให้อัตราดอกเบี้ยของระบบธนาคารพาณิชย์ขณะนี้เข้าสู่จุดสูงสุดแล้ว โดยมีการให้ดอกเบี้ยเงินฝากออมทรัพย์พิเศษเฉลี่ยอยู่ในระดับ 3% ต่อปี ขณะที่เงินฝากประจำระยะกลาง 69 เดือน จะให้ดอกเบี้ยเฉลี่ยที่ระดับ 3.43.5% ต่อปี
“ปีนี้เชื่อว่าจะไม่เห็นดอกเบี้ยออมทรัพย์สูงกว่า 3% ต่อปีแน่ เพราะถ้าให้สูงกว่านี้ธนาคารจะไม่มีกำไรเหลืออยู่ และมีต้นทุนสูงกว่าการกู้ยืมกันเองผ่านทางอินเตอร์แบงก์ที่คิดดอกเบี้ย 2.93% ขณะที่เงินฝากประจำคาดว่าจะเห็นดอกเบี้ย ไม่เกิน 4% ต่อปี ยกเว้นกรณีสถานการณ์ยุโรปเลวร้ายจริงๆ ก็เป็นไปได้ที่จะเห็นดอกเบี้ยในระดับ 5% แต่คงเป็นการยาก” น.ส.ดุษณี กล่าว
น.ส.ดุษณี กล่าวว่า สำหรับธนาคารซีไอเอ็มบี ไทย ขณะนี้มีฐานเงินฝากรวมประมาณ 1.1 แสนล้านบาท ซึ่งถือว่าเกินกว่าเป้าหมายที่ตั้งไว้ที่ 1 แสนล้านบาทแล้ว ดังนั้นธนาคารอาจมีการทบทวนเป้าหมายใหม่ พร้อมปรับเปลี่ยนกลยุทธ์เพื่อบริหารต้นทุน ด้วยการลดสัดส่วนเงินฝากจากกลุ่มลูกค้ารายย่อยลง 510% และหันไปขยายสัดส่วนกลุ่มลูกค้าธุรกิจขนาดใหญ่ การกู้ยืมจากอินเตอร์แบงก์ หรืออาจมีการพิจารณาออกหุ้นกู้เพิ่มเติม
“ธนาคารมีแผนจะออกตราสารหนี้ที่มีสัญญาอนุพันธ์แฝง (Structure Note) ส่วนหุ้นกู้เรามีการขอวงเงินจากผู้ถือหุ้นเอาไว้แล้ว แต่อยู่ระหว่างพิจารณาว่าจะมีการ ออกหรือไม่ สำหรับเงินฝากจะยังมีสีสันในตลาดอยู่ เพื่อขยายฐานลูกค้า เพิ่มปริมาณธุรกรรมเพื่อต่อ ยอดไปยังการใช้ผลิตภัณฑ์อื่นของธนาคาร” น.ส.ดุษณี กล่าว
ทั้งนี้ ล่าสุดธนาคารได้ออกเงินฝากออมทรัพย์วันแม่ ดอกเบี้ย 3% ต่อปี สำหรับเงินฝากตั้งแต่ 1 แสนบาท ถึง 1 ล้านบาท พร้อมเงินฝากประจำ รับช่วงเกษียณ 12 เดือน ดอกเบี้ย 3.25% ต่อปี สำหรับผู้มีอายุ 55 ปีขึ้นไป รับฝากวงเงินตั้งแต่ 1 หมื่นบาท ถึงสูงสุด 5 แสนบาท โดยลูกค้าจะได้รับสิทธิยกเว้นภาษีดอกเบี้ยกรณีที่ดอกเบี้ยเงินฝากไม่เกิน 3 หมื่นบาทต่อปี โดยเริ่มรับฝากตั้งแต่วันที่ 10 ส.ค.30 ก.ย.นี้
สำหรับสถานการณ์ในขณะนี้ธนาคารหลายแห่งต่างระดมเงินฝากที่หลากหลาย โดยธนาคารทิสโก้ออกเงินฝากประจำพิเศษ 5 เดือน โดยให้อัตราดอกเบี้ยสูงถึง 3.5% ต่อปี ฝากตั้งแต่ 5 แสนบาทขึ้นไป ธนาคารธนชาตออกเงินฝาก 12 เดือน 12 วัน ดอกเบี้ย 3.4%